Stefan Heggelund

Stefan Magnus Brittmark Heggelund (født 1984) er en norsk politiker (H). Han var stortingsrepresentant for Oslo fra 2013 til 2021.

 Liv og virke 
Han vokste opp på Røa i Oslo og meldte seg inn i Unge Høyre i 1999. Han var leder i Vestre Aker Unge Høyre 2002–2004 og Oslo Unge Høyre 2005–2006, så medlem av Unge Høyres sentralstyre 2006–2010 og Unge Høyres 2. nestleder 2007–2010. I 2010 stilte han som lederkandidat, men tapte for sittende leder Henrik Asheim.

Stefan Heggelund var byrådssekretær for byråd for byutvikling i Oslo kommune Merete Agerbak-Jensen, senere medlem av Oslo bystyre 2011–2013.

Han ble først valgt inn på Stortinget i 2013 og satt da i Stortingets arbeids- og sosialkomité, og ble gjenvalgt (på utjevningsmandat) i 2017, da han tok sete i Stortingets energi- og miljøkomité. Han gikk ut av Stortinget i 2021, etter at han ikke ble renominert på antatt sikker plass.

Han har arbeidet som kommunikasjonsrådgiver i JKL Group og Nordic Choice Hotels. I 2012 ble han kåret til et av landets største kommunikasjonstalenter av Dagens Næringsliv.

 Ekteskap og familie 
Han giftet seg i 2014 med stortingsrepresentant Hadia Tajik, men de gikk fra hverandre i 2016. Han giftet seg senere med daværende statssekretær Jorunn Hallaråker, som han har barn med. 

 Referanser 

 Eksterne lenker 




Kategori:Stortingsrepresentanter fra Høyre
Kategori:Stortingsrepresentanter for Oslo
Kategori:Stortingsrepresentanter 2013–2017
Kategori:Stortingsrepresentanter 2017–2021
Kategori:Høyre-politikere i Oslo
Kategori:Unge Høyres ledelse
Kategori:Norske kommunikasjonsfolk
Kategori:Alumni fra Handelshøyskolen BI
Kategori:Personer fra Oslo
Kategori:Personer fra Lørenskog kommune